# data[].attributes.body
Glazbeni film

# data[].attributes.body
Scenografiju: maketu piste, naselja i Penkalinog zrakoplova, za glazbeni film izradila učenica Tena Balon, 8.d.

# data[].attributes.body
Izložba likovnih radova učenika i radova mladih tehničara održana je predvorju zgrade predmetne nastave. Dio izložbe i dalje je postavljen... samo usmjerite pogled gore. :D

# data[].attributes.body
Kao pripremu za projektni dan u 3.b smo izradili veliki papirnati avion s našim sličicama na prozorčićima ❣️✈️ A na našem veselom nebu našla se i pokoja duga, munja, raketa, balon... i još puno toga! 🌈🌞 Vežite se, polijećemo!!!

# data[].attributes.headline
3.b i 3.d na radionici Fakulteta prometnih znanosti

# data[].attributes.subject
3.b i 3.d na radionici Fakulteta prometnih znanosti

# data[].attributes.headline
Aktivnosti Fakulteta prometnih znanosti u dvorani OŠ A. Šenoe

# data[].attributes.subject
Aktivnosti Fakulteta prometnih znanosti u dvorani OŠ A. Šenoe

# data[].attributes.body
Predavanje pukovnika Andrije Žarinca za učenike osmih razreda o poslovima vojnog pilota.

# data[].attributes.headline
Video kolaž događanja s projektnog dana "Vežite se, polijećemo"!

# data[].attributes.subject
Video kolaž događanja s projektnog dana "Vežite se, polijećemo"!

# data[].attributes.body
Medijska grupa viših razreda izradila je video kolaž za školski Instagram profil.

# data[].attributes.attachment_link.title
 Oš Augusta Šenoe on Instagram: "Projektni dan: Vežite se, polijećemo! 25.4.2024."

# data[].attributes.attachment_link.description
28 likes, 0 comments - os_augusta_senoe1 on April 26, 2024: "Projektni dan: Vežite se, polijećemo! 25.4.2024.". 

# data[].attributes.headline
Rezultati likovnog natječaja "Pokaži mi svoj let"

# data[].attributes.subject
Rezultati likovnog natječaja "Pokaži mi svoj let"

# data[].attributes.attachment_link.title
Osnovna škola Augusta Šenoe Zagreb - Naslovnica - Rezultati likovnog natječaja "Pokaži mi svoj let"

# data[].attributes.body
Na fizici smo objasnili osnovna načela fizikalnih osnova leta i primjenjivali znanja na simulaciji leta zrakoplovom. Učenice 8.a Buga Krajinović, Hana Hloušek i Lucija Mikulić napravile su plakat o životu prve hrvatske pilotkinje KATARINE MATANOVIĆ KULENOVIĆ!

Borislav Šereg, prof.

# data[].attributes.body
Tijekom današnjeg dana učenici 1.a su izradom malih aviona obilježili projektni dan.

# data[].attributes.body
Učenici 1.a razreda su dešifrirali razne pojmove i rečenice vezane u projektni dan "Vežite se, polijećemo!".

# data[].attributes.body
Tijekom današnjeg dana učenici 1.c su čitanjem, pisanjem i slikanjem obilježili svoj projektni dan, Vežite se, polijećemo.

# data[].attributes.body
Učenici 1.razreda putem digitalne slikovnice upoznali su se sa Slavoljubom Penkalom, Dragutinom Novakom te učili o prvom letu avionom u Hrvatskoj. Upoznali su i različite vrste letjelica.

# data[].attributes.attachment_link.description
Web-based app for making ebooks in the classroom. Teachers can get started for free and invite students to join their library. Add text, images, audio and video and easily publish your books online.

# data[].attributes.body
Predavanje vojnog pilota, pukovnika Andrije Žarinca za učenike osmih razreda uveličao je prelet bojnog zrakoplova Rafale iznad naše škole. Nismo mogli obuzdati svoje uzbuđenje i radost.! S.K.

# data[].attributes.body
Na nastavi talijanskog jezika učenike smo upoznali s akrobatskom grupom Talijanskog ratnog zrakoplovstva kroz video materijale.

# data[].attributes.body
Tijekom mjeseca travnja učenici 5.d prvo su izrezali mrežu aviona iz debljeg papira, zatim su ih obojali i na kraju zalijepili. Na taj način naša škola je dobila zračni flotu.

# data[].attributes.body
Avioni su vrlo složena tema. Marko, Hrvoje i Stjepan istražili su dijelove aviona, objasnili su razliku između borbenih i putničkih aviona, a svoju su prezentaciju završili činjenicama o prvom letu u Hrvatskoj i našem prvom pilotu.

# data[].attributes.body
Minecraft je trenutno jedna od najpopularnijih računalnih igara na svijetu. Opisuje se kao "online Lego" koji uključuje izgradnju blokova i stvaranje struktura u različitim okolišima. Nikola, Mateo i Fran, učenici 5. a, odlučili su svoju kreativno pokazati izradom zrakoplova u toj igri.

# data[].attributes.body
Minecraft je trenutno jedna od najpopularnijih računalnih igara na svijetu. Opisuje se kao "online Lego" koji uključuje izgradnju blokova i stvaranje struktura u različitim okolišima. Nikola, Mateo i Fran, učenici 5. a, odlučili su svoju kreativno pokazati izradom zrakoplova u toj igri.

# data[].attributes.headline
Aktualno!!! Povijesni prelet borbenih aviona Rafale održat će se na današnji dan

# data[].attributes.subject
Aktualno!!! Povijesni prelet borbenih aviona Rafale održat će se na današnji dan

# data[].attributes.body
25.travnja 1910. prvi probni let prvog hrvatskog zrakoplova - 25. travnja 2024. prelet bojnih zrakoplova Rafale iznad Zagreba.

# data[].attributes.attachment_link.readable_text
Prvih šest od ukupno 12 višenamjenskih borbenih aviona Rafale u četvrtak dolaze u Hrvatsku, dvije godine i pet mjeseci nakon potpisivanja ugovora s Francuskom vrijednog više od milijardu eura, a dolazak zadnjih od ugovorenih aviona očekuje se početkom sljedeće godine.

"Povijesnim preletom od Bordeauxa do Zagreba, u trajanju od jednog sata i četrdeset minuta, piloti pobjedničke Hrvatske vojske u Hrvatsku će dovesti moćne lovce i nove zaštitnike našeg zračnog prostora", najavio je prije dva dana ministar obrane Ivan Anušić na društvenoj mreži X.

Hrvatska vojska tako će imati moderniziranu borbenu letačku flotu, što predstavlja najveće ulaganje Vlade i Ministarstva obrane u obrambene snage, poručio je resorni ministar.

Odluku o kupnji borbenih aviona Rafale Vlada je donijela 28. svibnja 2021.godine, kad je zadužila Ministarstvo obrane da provede sve potrebne radnje u vezi sklapanja ugovora između Hrvatske i Francuske. Taj su ugovor 25. studenoga iste godine potpisali tadašnji ministar obrane Mario Banožić i francuska ministrica obrane Florence Parly, u sklopu službenog posjeta francuskog predsjednika Emmanuela Macrona Hrvatskoj.

Za kupnju Rafalea iz državnog proračuna osigurano je ukupno 1,13 milijardi eura u razdoblju od 2021. do 2026.godine. Za ovu godinu predviđeno je oko 225 milijuna eura, za sljedeću 65 milijuna, dok će se iz proračuna za 2026. izdvojiti oko 18 milijuna eura.

Primopredaja prvog aviona Rafale održana je 2. listopada prošle godine u bazi francuskog ratnog zrakoplovstva Mont-de-Marsan. Do kraja ove godine u Hrvatskoj bi trebalo biti osam aviona, a do kraja prvog kvartala 2025. godine očekuju se i preostala četiri aviona.

Ugovorom između Hrvatske i Francuske također je obuhvaćena vojna suradnja, održavanje zajedničkih vježbi ratnog zrakoplovstva dviju zemalja te obuka hrvatskih pilota i tehničkog osoblja. Krajem siječnja 2023.godine, u spomenutu francusku bazu poslana je prva skupina pilota na obuku u trajanju od 15 mjeseci. Do danas je program obuke za Rafale prošlo oko 90 pripadnika oružanih snaga različitih specijalnosti, navode u Ministarstvu obrane.

Obuka pilota višenamjenskih borbenih aviona savezničkih i partnerskih država trebala bi se provoditi i u Hrvatskoj, odnosno u Središtu za obuku pilota borbenih zrakoplova (Fighter Pilot Training Center, FPTC) čije je osnivanje podržala Vlada, a predviđeno je da ono s radom počne 2026. godine.

Svečanost u vojarni 'Pukovnik Marko Živković' na Plesu

Svečanost prihvata prve skupine višenamjenskih borbenih aviona održat će se u vojarni "Pukovnik Marko Živković" na Plesu, gdje su na kompleksu ukupne površine od oko 20 tisuća metara četvornih izgrađene nove zgrade za simulatore i eskadrilu, hangar za održavanje, zgrade za održavanje motora, skladište pričuvnih dijelova te hangar za smještaj aviona. Vrijednost cijelog kompleksa procijenjena je na oko 37 milijuna eura.

Kupnja francuskih borbenih aviona bila je predmet spora između Vlade i predsjednika Republike Zorana Milanovića. On je naglasio da se kupnji Rafalea nije protivio, ali da su za kopnenu vojsku od aviona važniji drugi sustavi, oprema i streljivo. Osim toga, vladajuće je prozvao i zbog rasta kupoprodajne cijene s 990 milijuna eura na više od milijardu eura.

S druge strane, iz Vlade još od potpisivanja ugovora ističu da je riječ o najmodernijem tipu višenamjenskih borbenih aviona koji se trenutno koriste u francuskoj vojsci, koji će biti od koristi idućih 40 godina. Premijer Andrej Plenković poručio je da će Hrvatska zahvaljujući Rafalima imati "najjače ratno zrakoplovstvo u ovom dijelu Europe".

# data[].attributes.attachment_link.title
Povijesni prelet od Bordeauxa do Zagreba: Piloti HV-a danas će u Hrvatsku dovesti moćne lovce

# data[].attributes.attachment_link.description
Svečanost prihvata prve skupine višenamjenskih borbenih aviona održat će se u vojarni 'Pukovnik Marko Živković' na Plesu

# data[].attributes.body
U suradnji s MMK Savica u predvorju zgrade predmetne nastave postavljena je izložba maketa zrakoplova. Dio izložbe posvećen je hrvatskim MIG-ovima. Zahvaljujemo g. Nevenu Klariću na suradnji. S.K.

# data[].attributes.body
Na Dan planete Zemlje, 22.travnja , promišljali smo o posljedicama ljudskog djelovanja na svijet oko nas i što možemo učiniti da te posljedice ublažimo ili čak eliminiramo.

Iskoristili smo ideju recikliranja i ponovne upotrebe plastičnih boca te uz kreativnost i maštu učenika izradili ove sjajne letjelice.

Time smo povezali Dan planete Zemlje sa temom školskog projekta “ Vežite se, polijećemo!”.

# data[].attributes.body
Zrakom avioni lete

Rijetko izvan piste slete

Ako netko želi obići svijet

Kakav bi to bio zanimljiv let

O tome razmišljati vrijedi

Pustolovina čarobna slijedi

Letjet će i 1.a, samo nek’ se zna

Oblaci će nas u letu pratit

Veselo ćemo se na zemlju vratiti.

Sonja Jakovac

# data[].attributes.attachment_caption
Na nastavi informatike učenici su stvarali svoje letjelice u programu Bojanje 3D. Maštali su o tome u koje krajeve bi otputovali svojim letjelicama...

# data[].attributes.body
Učenici koji sudjeluju u izvannastavnoj aktivnosti "Vjeronaučna olimpijada" te učenici osmih razreda kreativno su uredili pano u učionici vjeronauka na temu "Za nas NEBO nije granica - ono je CILJ!"

Nekoliko citata naših učenika:

"Kroz oblake i zvijezde putujemo dalje,

Nikad se ne predajemo, uvijek smo jaki.

Naša ljubav je kao svjetionik u tami.

Za nas nebo nije granica, ono je cilj."

"Svaka prepreka pred nama samo je izazov,

Jer za nas nebo nije granica, već ljubav i snaga,

Tako ćemo doseći cilj koji u srcima nosimo!"

"Svakodnevno bismo se trebali truditi da taj cilj ostvarimo!"

"Za nas nebo nije granica, nije nešto do čega želimo doći i stati. Nebo je naš cilj, želimo doći u nebo i živjeti u vječnom kraljevstvu Božjem."

"Bog ima plan za sve nas tako da nas ne mora biti strah...

Trebamo mu biti vjerni i živjeti ovaj život, svaki dan, svaki sat kao najveći dar "

"Mi svi biramo za čime čeznemo!

Ostani uz Boga i vidjet ćeš kako Mudrost sve prekrasno slaže i okreće na tvoju korist.

A za nas - za nas NEBO nije granica, nego smjer, cilj i smisao života!"

# data[].attributes.body
Učenica petog istražila je zanimljivosti o najvećim i najvažnijim zračnim lukama na svijetu. Naravno, uvrstila je i zagrebačku zračnu luku.

Tijekom istraživanja, otkrila je da u svijetu samo 16 zračnih luka nosi imena znamenitih žena!

# data[].attributes.headline
Završen je likovni natječaj "Pokaži mi svoj let"

# data[].attributes.subject
Završen je likovni natječaj "Pokaži mi svoj let"

# data[].attributes.attachment_link.title
Osnovna škola Augusta Šenoe Zagreb - Vežite se, polijećemo - Obavijest sudionicima likovnog natječaja "Pokaži mi svoj let"

# data[].attributes.body
Prolistajte našu fotoknjigu i provjerite o kakvim letjelicama maštaju učenici 4. b razreda.

# data[].attributes.headline
Hrvatski jezik: radovi učenika 8.d i 8.e

# data[].attributes.subject
Hrvatski jezik: radovi učenika 8.d i 8.e

# data[].attributes.body
Voditeljica: Ariana Etlinger

# data[].attributes.body
Stop-animacija tehnika je animacije koja se upotrebljava da bi određeni predmet izgledao kao da se kreće. Lucija Ćorluka i Karla Marunčić, učenice 5. a, izradile su kratke filmove u toj tehnici. Lucija je prikazala avion, a Karla polijetanje aviona.

# data[].attributes.body
Stop-animacija tehnika je animacije koja se upotrebljava da bi određeni predmet izgledao kao da se kreće. Lucija Ćorluka i Karla Marunčić, učenice 5. a, izradile su kratke filmove u toj tehnici. Lucija je prikazala avion, a Karla polijetanje aviona.

# data[].attributes.headline
Dramska skupina s ponosom predstavlja...Avioni, anđeli i svemirci_film

# data[].attributes.subject
Dramska skupina s ponosom predstavlja...Avioni, anđeli i svemirci_film

# data[].attributes.body
Uživo na projektni dan, u četvrtak, 25.4. u 10 sati u blagovaonici OŠ AŠ!

# data[].attributes.body
Završne pripreme radova učenika za izložbu "Air Show!"

# data[].attributes.body
U svijetu najpoznatiji po Malome princu, njegov tvorac Antoine de Saint-Exupery, osim što je bio pisac, bio je i pilot. Zrakoplovstvo ga je pratilo od mladih dana, a u vojnom zrakoplovu je i završio svoj životni let. Pogledajte prezentaciju učenice Tene Starčević (5. c) i saznajte zanimljivosti iz života ovoga poznatog pisca/pilota.

# data[].attributes.body
Neke zračne luke imaju vrlo kratku pistu, neke su smještene na visokim nadmorskim visinama, a neke pak rade samo za oseke jer je u vrijeme plime pista pod vodom. Pogledajte prezentaciju učenika Matije Hobara (5. c). Na koju pistu biste se Vi usudili sletjeti?

# data[].attributes.body
Tko je bila Amelia Earhart? Pogledajte zanimljivu prezentaciju koju je izradio učenik 5. c Erik Hodžić i saznajte zanimljivosti iz života te pionirke avijacije.

# data[].attributes.body
Po uzoru na Profesora Baltazara, učenici 4.b razreda kreirali su svoje neobične letjelice koje mogu stvarno svašta, baš kao i dječja mašta. Za svaku letjelicu su napisali i kratak opis. Sve skupa objedinjeno u fotoknjizi predstavit ćemo uskoro.

# data[].attributes.body
Razred 2.a ,

maštovita je to klapa.

Za školski projekt

"Vežite se, polijećemo"

smisliše izradu balona,

umjesto aviona!

Kakva bih učiteljica bila ja,

kad im tu želju ne bih ostvarila?

U učionici je bila prava zabava,

malih balona kao poplava...

Puhali smo i vezali

usput se malo zezali.

Na kraju, svaki moj đak

u košaru sjedne,

to posao je lak

i vine se u visine

sve do mraka,

nema većeg veselja

za đaka!

Zrakom poletjeli i u naš razred sletjeli...😀

2.a razred, učiteljica Katarina

# data[].attributes.attachment_link.title
Sky Blue Minimalist Aesthetic Modern Picture Background Promotional Motivat_20240418_104114_0000

# data[].attributes.body
Učenici 5. c u skupinama su pripremili letke za pojedine, unaprijed zadane gradove iz država engleskog govornog područja (Dublin, Los Angeles, New York, Cape Town, Sydney). Te su letke i plakate vrlo uspješno prezentirali pred razredom. Nakon toga učili smo vokabular vezan za aerodrom kako bi kasnije uspješno isplanirali putovanje do željene destinacije. Čak smo i zaigrali igru "I Spy" s novim riječima, a tražili smo i letove za odabrane destinacije. Naposlijetku smo izrađivali svoje "boarding passes" kako bismo se uspješno ukrcali na avione. :) Učiteljica engleskog jezika: Marija Matijaš

# data[].attributes.headline
Biografije poznatih pilota na engleskom jeziku

# data[].attributes.subject
Biografije poznatih pilota na engleskom jeziku

# data[].attributes.body
Učenici 6.a po skupinama su izradili plakate o poznatim pilotima na engleskom jeziku te su iste prezentirali. Na ovaj smo način naučili nešto novo o poznatim "letačima" kroz povijest, ali i vježbali korištenje glagolskog vremena Past Simple. Učiteljica engelskog jezika: Marija Matijaš

# data[].attributes.body
Danas smo dovršili scenografiju za snimanje igrokaza dramske skupine. Uskoro ćemo i snimiti svoj igrokaz "Avioni, anđeli i svemirci". Premijerna objava snimljenog materijala bit će upravo tu, na projektnom školskom padletu! (zgodna je ova igra riječi "pad" i "let"):) Pišemo si, gledamo se!

dramska skupina&Diana Jurković

# data[].attributes.headline
Likovna kultura - izložba likovnih radova

# data[].attributes.subject
Likovna kultura - izložba likovnih radova

# data[].attributes.body
U predvorju zgrade predmetne nastave možete pogledati izložbu stripova koje su izradili učenici u okviru realizacije projekta na nastavi Likovne kulture.

Veselimo se vašem dolasku

# data[].attributes.body
Učenici 3.a su crtali kombiniranom tehnikom-vodena boja i flomaster avione. Zmajevi su ručne izrade i kupljeni. Zmajeve ćemo puštati da lete na školskom igralištu. Izložba je na 3.katu RN u hodniku i učionici. Učitelji :Milan Rosandić i Mirjana Gojić

# data[].attributes.body
Letjelice iz mašte napravili su učenici 4.a razreda . Izložba je na 3. katu zgrade RN. Tehnika je kombinirana - kolaž i flomaster. Učiteljica: Vlatka Čiček

# data[].attributes.body
Kombinirana tehnika: kolaž iz novina + crni flomaster

Kreirali učenici 4.e

# data[].attributes.body
Street art poseban je po mnogočemu, a jedan od razloga je i taj da umjetnost približava svima i dopušta da u njoj uživaju dok šeću ulicama. Posebna je i po tome što su njezini autori već u samom početku svjesni da njihova djela neće trajati vječno nego do prve kiše. Mi smo crtali motive vezane iz naš školski projekt: Vežite se, polijećemo!

4.e OŠAŠ

# data[].attributes.body
Učenici Područne škole Pongračevo pozivaju vas na izložbu LEGO letjelica u sklopu projekta Vežite se, polijećemo! Izložba će se održati od 17. od 25. travnja 2024. na prvom katu u PŠP.

# data[].attributes.headline
Uskoro! Air Show učeničkih radova u predvorju PN u Šenoi

# data[].attributes.subject
Uskoro! Air Show učeničkih radova u predvorju PN u Šenoi

# data[].attributes.body
Šenoini kreativci i Mladi tehničari od rujna su kroz izvannastavne aktivnosti izrađivali zrakoplovne modele, makete i kreativne likovne konstrukcije.

Izložbu radova posjetitelji će moći pogledati 25. travnja 2024. u predvorju zgrade predmetne nastave.

# data[].attributes.headline
Povezanost nastavnog predmeta PRIRODA i školskog projekta Vežite se, polijećemo!

# data[].attributes.subject
Povezanost nastavnog predmeta PRIRODA i školskog projekta Vežite se, polijećemo!

# data[].attributes.body
Postoji li povezanost nastavnog predmeta Prirode i školskog projekta Vežite se, polijećemo prikazali su učenici 5. razreda. M.Č.

# data[].attributes.attachment_link.description
Školski projekt, OŠ Augusta Šenoe, Zagreb | Find thousands of free educational ebooks for classroom use at read.bookcreator.com

# data[].attributes.attachment_caption
ZborAŠ u suradnji s likovnom i medijskom skupinom snima glazbeni film "Vežite se, polijećemo" Život prvog hrvatskog pilota Dragutina Novaka prikazati ćemo od rođenja do najuspješnijih aviatičarskih i obiteljskih dana. 

# data[].attributes.body
https://m.youtube.com/watch?v=4GlyNGcDkAI&pp=ygUWVmXFvml0ZSBzZSBwb2xpamXEh2Vtbw==

# data[].attributes.headline
Dramska skupina na probi "Avioni, anđeli i svemirci"

# data[].attributes.subject
Dramska skupina na probi "Avioni, anđeli i svemirci"

# data[].attributes.body
Dramska skupina sa svojom voditeljicom Dianom Jurković vrijedno priprema igrokaz "Avioni, anđeli i svemirci".

# data[].attributes.body
Na terenskoj nastavi u Vukovaru (23.1. i 24.1.2024.) učenici 8. razreda su mogli razgledati vojne avione koji su sudjelovali u obrani domovine tijekom Domovinskog rata. M.Č.

# data[].attributes.body
Tijekom terenske nastave u Vukovaru od 23.1. do 24.1. 2024. učenici 8. razreda mogli su razgledati unutrašnjost vojnog transportnog zrakoplova koji je korišten u Domovinskom ratu. M.Č.

# data[].attributes.attachment_link.readable_text
U ljeto 1909. godine na Rakošijevu polju pokraj Budimpešte održan je aeromiting na kojem su brojni europski inženjeri i izumitelji predstavili svoje najnovije leteće kreacije. Publika je danima u čudu gledala te "pozoje" (zmajeve) kako se zalijeću te u naletu vjetra odlijepe od trave, samo da bi se za par minuta opet spustili na tvrdo tlo. Među okupljenima bio je i 17-godišnji mladić, mehaničar koji je netom završio školu za urara. Bez novca, bez roditelja, bez posla, s divljenjem je pratio svaki let. "Postat ću pilot", tiho je rekao, svjestan da te riječi vrlo vjerojatno nikada neće ostvariti.

Nepunih godinu dana poslije, izumitelj i konstruktor Slavoljub Penkala na zagrebačkom je Črnomercu predstavio prvi hrvatski avion - visokokrilac bez kabine, s jednim pravokutnim krilom. U travnju je bilo sve spremno za glavno testiranje, ali Penkala je ostao na zemlji. Na klupici, za upravljačem sjedi njegov mehaničar, inače po struci urar, ali veliki zaljubljenik i znalac u avione. Da, isti onaj mladić iz Budimpešte. Njegovo ime je Dragutin Novak i on je prvi hrvatski pilot.

- I? Kakav je to bio osjećaj ostvariti svoj san? - pitamo našeg sugovornika Novaka. No, ne Dragutina, nego njegova unuka Davora.

- Znate što, ne znam. Djed nam nikada nije htio reći, kao da je čuvao taj osjećaj samo za sebe - kaže Davor.

Premotajmo film ponovno naprijed, u 2018. godinu, kada obilježavamo 40. godina od smrti prvoga hrvatskog pilota. Mjesto radnje je stan iznad zagrebačkog Britanca, oko pet kilometara od uzletišta na Črnomercu gdje je ispisana hrvatska avijacijska povijest. Na stolu u dnevnom boravku razbacane crno-bijele fotografije, knjige i medalje. Sve relikti prošlih vremena koji u sebi nose priču o Dragutinu Novaku. Naš vodič kroz tu priču su njegov unuk Davor i njegova supruga Mirjana, dvoje ljudi koji su bili uz njega sve do trenutka njegove smrti. Naime, Davoru je njegov djed umro na rukama.

San o letenju

- Išao se brijati i čuo sam udarac u kupaonici. Imao je srčani. Nije se dugo patio - kaže Davor te nastavlja: - No, to je kraj priče. Idemo mi bolje na početak. Dedina priča se može podijeliti u tri glavne faze. Prva je rad s Penkalom, druga suradnja s Merčepom i treća je služba u austrougarskoj vojsci - iznosi nam plan Davor, no mi ga molimo da krene od početka. Kada je već smrt kraj priče, onda neka rođenje bude početak. On klima glavom, toči nam jednu šljivu i počinje priču o svom djedu.

Dragutin Karlo Novak, sin Vinka i Marije, rođen je 16. veljače 1892. godine u Ilici 19 i već mu je tada život dao do znanja da ga čeka teška borba. Naime, kad je imao samo tri mjeseca, poginuo mu je otac tijekom jedne nezgode na poslu. Sva briga o njemu i njegovoj sestri Mariji pala je na majku. Zaposlila se u tvornici duhana i svaki dan radila po 12 sati kako bi prehranila svoju djecu. Njena borba trajala je pet godina, nakon čega ju je bolest uzela. Dragutin i Marija ostali su sami, a skrb o njima preuzeli su tetak i tetka. Sa 11 godina, nakon završene osnovne škole, tetak Dragutina šalje u slovački grad Tropavu, gdje uspješno apsolvira mehaničarski zanat. Već je tada pokazao iznimni talent za preciznu mehaniku. Popravljao je susjedima i mještanima njihove strojeve, a uža specijalnost bile su mu velike ure. Ipak, od djetinjstva je postojala jedna skrivena ljubav. Još kao dječak volio je od papira raditi modele aviona i maštao je da će jednoga dana vidjeti jedan uživo. Želja mu je ostvarena u Budimpešti, kada je došao u posjet sestri. To je ona epizoda s početka, kada je posjetio mađarski aeromiting. Tu se rodio san koji je samo godinu dana poslije postao stvarnost.

- Priča o Penkali već je dobro poznata. Zagrebački inženjer i izumitelj koji je konstruirao avion tražio je mehaničara i pronašao ga je u mom djedu - veli Davor, dok njegova supruga na stol stavlja posudu s grickalicama. - Bit će to malo dulji razgovor, treba nešto i prigristi. Štrudle će uskoro - kaže Mirjana i zauzima svoje mjesto za stolom. I za pričom.

Susret između Penkale i Novaka je vjerodostojno opisala Zlata Klapčić u knjizi "Posrtanje u nebo", gdje je opisala povijest rane avijacije u Hrvatskoj. Sam događaj ispričao joj je osobno Dragutin, a on ide ovako.

"Žureći prema vježbalištu, sustigao je jednog gospodina koji je, očigledno, išao u istom smjeru. Čovjek je zapodjenuo razgovor s mladićem, a ovaj mu iskreno rekao kamo ide i zašto ide. Saznavši od mladića s koliko nade i koliko strepnje ovaj žuri k velikom izumitelju i vlasniku jednog aviona - Penkala nije odolio da ga i dalje drži u neizvjesnosti, predstavio mu se i zapravo ga poveo prema hangaru."

Novak je nakon toga živio u hangaru, gdje je svaki dan uz Penkalu radio na opremanju aviona. S njima je bilo još nekoliko starijih mehaničara, ali inženjer je najviše vjerovao mladom zaljubljeniku u avione. Vrhunac povjerenja bio je kada mu je prepustio da prvi testira avion u zraku.

- Moj djed je stvarno volio Penkalu i uvijek je o njemu govorio s velikim poštovanjem. Više puta je rekao kako Penkala nije bio častohlepan te da mu je zato prepustio prvi let. Zato i zbog činjenice da je bio malo predebeo za uzlijetanje aviona - kaže Davor.

Novak je letio na visini od nekoliko metara, ali to je bilo dovoljno da uđe u povijest kao prvi. Svakim letom je postajao sve bolji i bolji, a Penkala je sve više vjerovao u svoj san o prvom putničkom avionu. Ipak, taj san je stao na dan nesreće, kada se avion srušio zbog kvara na motoru. Novak je bio neozlijeđen, ali Penkala nije imao dovoljno novca da nastavi ulagati u avion. Projekt je stao i Novak je ostao bez posla. I tu kreće druga faza njegove avijacijske priče - suradnja s Merčepom i slovenskom braćom - pilotima Rusjan.

Poduzetnik Mihail Merčep te Eduard i Joško Rusjan odlučili su zajedno pokrenuti posao u kojem su braća Rusjan trebala graditi avione, a Merčep ih prodavati. Njihova poslovna suradnja bila je veoma uspješna, sve dok Eduard nije poginuo 1911. godine tijekom jednog leta. Zagrebački poduzetnik morao je naći novog pilota, a pronašao ga je u Novaku. Naime, Merčep je sagradio svoj hangar odmah do Penkalina, a od svog prethodnika je preuzeo puno više od ideje. Prisvojio si je uzletište, neku opremu, a nagovorio je i Novaka da prijeđe k njemu s obećanjem da će letjeti. Tek nakon Eduardove smrti Novak je dobio pravu priliku za rad, ali i let na avionima. Tu je njegovo znanje i umijeće postalo vidljivo javnosti.

Pobijedio je na aeromitingu u Budimpešti, kao i na natjecanju u Grazu, te uveo nekoliko inovacija na postojeće avione. Za njega se napokon pročulo u avijatičarskim krugovima, iako je Merčep uporno sve njegove uspjehe pripisivao sebi. No, onda su jedan pad i jedan požar uništili sve.

Austrougarski pilot

- Tijekom mitinga u Grazu je slupao avion. Merčep se nije ni potrudio pitati kako je on i je li ozlijeđen, što zapravo govori o kakvom je čovjeku bila riječ. Bio je to kraj njihove suradnje, a nedugo nakon toga došlo je i do požara u Merčepovu hangaru gdje su mu izgorjeli gotovo svi avioni - prepričava nam Davor i polako nas uvodi u posljednji dio priče.

Ubrzo nakon toga počeo je Prvi svjetski rat, a Novak je regrutiran u austrougarske zračne snage. Isprva je samo avionom izviđao teren, no kasnije su u ratu na avione dodali naoružanje. Njegov avion bio je pogođen, no nije se srušio. Ipak, Novak je iz borbe izašao s puknutim bubnjićem i oštećenim sluhom na oba uha.

- Ponekad se pitam je li stvarno bio nagluh - ubacuje se Mirjana te nastavlja: - Kada bi mu baka, njegova supruga, nešto govorila, on bi se pravio da ne čuje. No, kada bih ga ja zvala na kavu, uvijek bi se odazvao. Trebam napomenuti da je obožavao piti kavu - smije se.

Zbog ozljede više nije mogao letjeti, no kao vrsnog letača poslali su ga u Bečko Novo Mjesto, gdje se nalazila najznačajnija vojna pilotska škola u Monarhiji u kojoj je podučavao do kraja rata. Negdje između početka rata i "umirovljenja" upoznao je i svoju suprugu Anđelu. Ona je živjela u mjestu Raven pokraj Križevaca, a njen dragi nije mogao odoljeti da je koji put ne posjeti. S avionom, dakako.

- Kada je prvi put došao u Raven, to je bila opća histerija u selu. Možete zamisliti, ti ljudi nisu nikada vidjeli auto, a kamoli avion. Svi su vikali da dolazi 'pozoj', zmaj koji će ih kazniti za grijehe - pripovijeda Davor te dodaje kako je još samo ostalo reći kako je "dedina pilotska karijera završila".

Nakon rata Novak se našao na najvažnijoj životnoj prekretnici. Dobio je ponudu da ode u SAD podučavati pilote te da se nastavi baviti poslom koji toliko voli. No, u to vrijeme se njegova supruga razboljela, a već su imali kćer Nevenku. Ako ode, napustit će obitelj. Kao siroče, nije htio da njegova djeca prođu kroz isti pakao. Odbio je posao i otišao se brinuti o svojoj obitelji. Više nikada nije letio.

- On je i dalje bio vrhunski mehaničar. Isprva je radio u jednom mlinu blizu Karlovca, pa na Medicinskom fakultetu kao domar, i poslije na Munjari. Tamo 1922. se preselio kod bake u Raven, a par godina poslije je pokrenuo svoje autobusno poduzeće i postao vozač autobusa. Bio je to težak život tada. Imao je dvije kćeri koje je trebalo školovati. No, nije se dao - kaže Davor.

Njegove kćeri Nevenka i Deša postale su učiteljice i pronašle su vlastiti posao. To je bio znak za Novaka da zatvori radnju i napokon ode u zasluženu mirovinu. Tu je onda na svijet došao i Davor. Ovaj dio priče više nije o Dragutinu Novaku - pilotu. Ovo je sada priča o Dragutinu Novaku, djedu koji je uvijek morao nešto raditi.

- Kada smo se preselili u Zagreb, on je u podrumu imao svoju radionicu gdje je uvijek nešto šarafao. Ako nije imao šta popravljati kod nas, onda je popravljao kod susjeda. Nikada nije imao mira. Čak je u zgradi sam uveo centralno grijanje. Vidio je kako to rade ljudi iz plinare i onda je on samo kopirao njihov rad. Toliko je bio nadaren rukama - prisjeća se Davor.

Nepoznat do sedamdesetih

Što se tiče pilotskih dana, o njima nije govorio.

- Uvijek je oko toga bio misteriozan. Jedino je baki pričao. Ona ga je ispitivala prije spavanja i skrivećki pisala njegove riječi na papir - kaže Davor.

Dugo godina nitko nije znao za Dragutina Novaka. U povijesnim knjigama se uvijek pisalo o Penkali i Merčepu, no nikada o pilotu koji ih je proslavio. To se počelo mijenjati tijekom 70-ih, kada su novinari načuli priče o prvom hrvatskom pilotu. Istina je napokon izašla van i povijest se promijenila. Nekoliko ljudi je napisalo i knjigu o njemu, kao što je ranije spomenuta Zlata Klapčić i Boris Puhlovski koji je njegov život opjevao u knjizi "Hrvatski ikar".

I onda je došao 31. listopada 1978. godine, dan kada je posljednji put usnuo Dragutin Novak. No, njegova je priča nastavila živjeti. Prvo kroz njegovu suprugu Anđelu, a kasnije kroz njegovu kćer Nevenku. Obje su gorljivo i s velikom strašću pričale o njemu, što je rezultiralo i time da se napokon oda prikladna počast prvom hrvatskom pilotu.

Grad Križevci postavio je spomen-ploče na kući u kojoj je živio i radio, nazvavši susjedno šetalište njegovim imenom, kao i lokalni aeroklub. Kasnije je dobio i svoj put u Sputniku, no Davor ističe kako to nije dovoljno.

- Zbog svega što je napravio, smatram da bi trebao dobiti ulicu u Zagrebu. Ipak je on prvi hrvatski pilot - kaže osoba koja nastavlja širiti priču o Dragutinu Novaku.

# data[].attributes.attachment_link.title
PENKALA JE DEDI PREPUSTIO PRVI LET SVOJIM AVIONOM, MOŽDA JER JE BIO MALO PREDEBEO Davor Novak prisjeća se svoga djeda, prvoga hrvatskog pilota

# data[].attributes.body
Prvi let zrakoplovom u Hrvatskoj izvršen je 22. lipnja 1910. u Zagrebu. Radilo se o letjelici koju je konstruirao znameniti izumitelj Slavoljub Penkala, a kojom je pilotirao Dragutin Novak, prvi hrvatski pilot. Let je izveden s uzletišta na Črnomercu, koje se nalazilo na vojnom vježbalištu austrougarske vojske uz Selsku cestu. To uzletište, koje je postalo de facto prvi aerodrom, tj. zračna luka u Hrvatskoj, nazivano je i letilište Pongračevo, odnosno letilište Črnomerec, a sastojalo se od travnate uzletno-sletne staze (piste) i jednog manjeg hangara. To prvo hrvatsko uzletište bilo je na prostoru koje danas omeđuju ulice Selska, Baštijanova i Vitezićeva.

Prvi probni let je prema izvorima održan 25.4.1910.g, te ćemo na taj dan provesti projektne aktivnosti.

# data[].attributes.headline
Otvorili smo likovni natječaj "Pokaži mi svoj prvi let"

# data[].attributes.subject
Otvorili smo likovni natječaj "Pokaži mi svoj prvi let"

# data[].attributes.attachment_link.title
Osnovna škola Augusta Šenoe Zagreb - Vežite se, polijećemo - Otvoren je likovni natječaj "Pokaži mi svoj prvi let"

# data[].attributes.body
Predmetna nastava. Voditelj: Mihael Klanjčić

# data[].attributes.body
Predmetna nastava. Voditelj: Mihael Klanjčić

# data[].attributes.headline
Posjet Tehničkom muzeju - članovi INA Biologija

# data[].attributes.subject
Posjet Tehničkom muzeju - članovi INA Biologija

# data[].attributes.body
U petak 20. listopada 2023. godine u sklopu izvannastavne aktivnosti e Twinning projekti učenici su posjetili Tehnički muzej Nikola Tesla.  Voditeljica: Martina Čiček

# data[].attributes.attachment_link.readable_text
Posjet Tehničkom muzeju Nikola Tesla - eTwinning projekt i školski projekt "Vežite se, polijećemo"

U petak 20. listopada 2023. godine u sklopu izvannastavne aktivnosti e Twinning projekti posjetili smo Tehnički muzej Nikola Tesla.

S obzirom da je ove nastavne godine školski projekt vezan za Dragutina Novaka i njegov prvi let zrakoplovom Slavoljuba Penkale, razgledali smo stalni postav muzeja koji sadrži avionske motore i prometna sredstva: rakete, letjelice i modele zrakoplova. Saznali smo da je razvoj aviona naglo krenuo nakon 1. svjetskog rata. U to vrijeme osvajali su se oceani, polovi, postizale su se velike visine i brzine. Avion je postao prijevozno sredstvo za putnike i poštu.

Kao dio projekta Nastambe životinja i EKOsustavi oko nas učenici su posjetili stalni postav Muzeja koji prikazuje osnove poljodjelstva i apisarij. Apisarij je posebno zanimljiv jer se u mogu vidjeti žive pčele smještene u trima košnicama sa staklenim stijenkama. Pčele mogu doći u okoliš preko zaštićenog pleksi stakla koji vodi iz Muzeja.

Kao dio projekta Aktivno učenje u području prirodoslovlja 2 posjetili smo Demonstracijski kabinet Nikole Tesle te sudjelovali u zanimljivim pokusima.

Zabavan je bio i posjet modelu rudnika ugljena i metala u prirodnoj veličini ukupne duljine 300 metara s dubinom od 6 metara.

# data[].attributes.attachment_link.title
Osnovna škola Augusta Šenoe Zagreb - Izvannastavne aktivnosti, dopunska i dodatna nastava - Posjet Tehničkom muzeju Nikola Tesla - eTwinning projekt i školski projekt "Vežite se, polijećemo"

# data[].attributes.attachment_link.description
Posjet Tehničkom muzeju Nikola Tesla - eTwinning projekt i školski projekt "Vežite se, polijećemo" U petak 20. listopada 2023. godine u sklopu izvannastavne aktivnosti e Twinning projekti posjetili smo Tehnički muzej Nikola Tesla.

# data[].attributes.headline
Terenska nastava u Međunarodnoj zračnoj luci Zagreb

# data[].attributes.subject
Terenska nastava u Međunarodnoj zračnoj luci Zagreb

# data[].attributes.body
U okviru školskog projekta ˝Vežite se, polijećemo!˝ učenici 4.c i 4.e razreda naše škole posjetili su u studenom 2023. Međunarodnu zračnu luku Zagreb i tehničko središte Croatia Airlinesa.
Voditeljice: Biljana Gaš i Petrunjela Krajačić

# data[].attributes.body
Radionica Zrakoplovnog modelarstva održana je za učenike predmetne nastave, 5.1.2024. Sudjelovalo je 11 učenika, koji su na radionici saznali više o razvoju letenja od Dedala i Ikara do raketa, s posebnim naglaskom na hrvatske izumitelje i konstruktore čiji doprinos u razvoju zrakoplovnog prometa je nemjerljiv.

U praktičnom dijelu učenici su se upoznali s materijalima za izradu modela, alatima, priborima, postupcima rada, obrade i sastavljanja modela. Primjenom vještina rada izradili su mini klizač, klizač Tomi i klizač Ivek.

Učenici su proveli reglažu modela, završna podešavanja te na školskom dvorištu proveli letenje mini klizača.

Voditeljica: Sanja Kovačević

# data[].attributes.body
U šk. godini 2023./2024. učenici OŠ Augusta Šenoe i PŠ Pongračevo sudjeluju u školskom projektu pod nazivom "Vežite se, polijećemo!"

Školski projekt posvećen je prvom letu zrakoplovom koji se dogodio 1910. g. s prostora uzletišta na području Pongračevog. Prvi hrvatski zrakoplov konstruirao je Slavoljub Penkala, a prvi pilot koji je tim zrakoplovom letio bio je Dragutin Novak.